Pjegavost

koji su uzrokovani nakupljanjem melanocita na malom području.

Pjege se mogu pojaviti na svim tipovima tena. Od šest Fitzpatrickovih tipova kože, najčešći su na tenovima 1 i 2, koji obično pripadaju sjevernim Evropljanima. Međutim, može se naći u svih etničkih grupa.

## Biologija 
Stvaranje pjega nastaje izlaganjem sunčevoj svjetlosti. Izlaganje UV-B zračenju aktivira melanocite da povećaju proizvodnju melanina, što može dovesti do toga da pjege postanu tamnije i vidljivije. To znači da osoba koja nikada nije imala pjege može ih naglo razviti nakon dužeg izlaganja sunčevoj svjetlosti.

Pjege se uglavnom nalaze na licu, iako se mogu pojaviti na bilo kojoj koži izloženoj suncu, poput ruku ili ramena. Jako distribuirane koncentracije melanina mogu uzrokovati umnožavanje pjegica i pokriti cijelu površinu kože, poput lica. Pjege su rijetke u novorođenčadi, a češće se nalaze na djetetu prije puberteta. Nakon izlaganja suncu, pjege će se ponovo pojaviti ako su promijenjene pomoću  farmaceutskie kreme ili lasera i nisu zaštićene od sunca.  U nekim slučajevima blijede s godinama.

Pjege nisu kožni poremećaj, ali ljudi s pjegama uglavnom imaju nižu koncentraciju fotozaštitnog melanina, pa su stoga osjetljiviji na štetne efekte UV zračenja. Predlaže se da osobe čija koža naginje pjegama trebaju izbjegavati prekomjerno izlaganje suncu i koristiti kremu za sunčanje.

### Genetika 
alt=|thumb|350px|Pjegave žene
Prisustvo pjegica povezano je s rijetkim alelima gena MC1R, iako se ne razlikuje hoće li osoba imati pjege ako ima jednu ili čak dvije kopije ovog gena. Drugim riječima, ekspresija odgovarajućeg gena jednaka je i kod homozigota i kod heterozigota. Također, osobe koje nemaju kopije MC1R ponekad imauju pjege. Unatoč tome, osobe s velikim brojem mjesta s pjegicama imaju jednu ili više varijanti gena MC1R. Od varijanti gena MC1R, kod pjegavih ispitanika najčešći su aleli Arg151Cys, Arg160Trp i Asp294His.  Gen MC1R također je snažnije povezan s crvenom kosom nego s pjegama. Većina crvenokosih osoba ima dvije varijante gena MC1R, a gotovo sve imaju bar jednu.

Varijante gena MC1R koje su povezane s pjegama počele su se pojavljivati u ljudskom genotipu kada su ljudi počeli napuštati Afriku. Varijanta Val92Met nastala je prije negdje prije između 250.000 i 100.000 godina, dovoljno dugo da ljudi mogu taj gen prenijeti u centralnu Aziju. Procjenjuje se da je Arg160Trp nastao prije oko 80.000 godina, dok se smatra da su Arg151Cys i Asp294His nastali prije oko 30.000 godina. Široke varijacije gena MC1R postoje kod ljudi evropskog porijekla zbog nedostatka jakog pritiska okoline na na ovaj gen.  Originalni alel MC1R kodiran je za tamnu kožu s visokim sadržajem melanina u ćelijama. Visok sadržaj melanina je zaštita u područjima s velikom izloženosti UV-svjetlosti. Potreba je bila manja kako su se ljudi selili u veće geografske širine, gdje dolazeća sunčeva svjetlost ima niži sadržaj UV-zračenja. Potrebna je prilagodba svjetlije kože kako bi osobe u višim geografskim širinama i dalje mogle apsorbirati dovoljno UV zraka za proizvodnju vitamina D. Pjegave osobe teže da manje potamne i imaju vrlo svijetlu kožu, što bi pomoglo osobama koje su izrazile ove gene da apsorbiraju vitamin D.

## Tipovi 
Sunčane pjege zvane efelide ispoljavaju se kao ravne i svijetlosmeđe ili crvene promjene, koje  blijede uz smanjenje izlaganja suncu. Češe su kod osoba sa svijetlim tenom, iako se nalaze kod ljudi sa različitim nijansama tena. Redovna upotreba kreme za sunčanje može inhibirati njihov razvoj.

Naziv efelide potiče od  grčka riječi *efelis* i medicinski je izraz za pjege. Ovaj se termin odnosi na ravne mrlje od 1–2&nbsp;mm, koje su žute, blago crvenkaste ili svijetlosmeđe i obično se pojavljuju tokom sunčanih mjeseci. Najčešće se mogu naći kod osoba svijetlog tena, a u nekim porodicama su nasljedna (genetička) osobina. Ljudi s crvenkastom kosom i zelenim očima skloniji su ovim vrstama pjega. Izbjegavanje sunca i zaštita od sunca, uključujući redovnu upotrebu kreme za sunčanje, pomažu u suzbijanju izgleda pjega.

Lentigine je termin koji  dolazi od latinske riječi za leću (*lens*) i medicinski je izraz za određene vrste većih pigmentiranih površina.

Jetrene pjege (poznate i kao sunčeve mrlje i lentigini) izgledaju poput velikih pjega, ali nastaju nakon godina izlaganja suncu. Takva mjesta češća su kod starijih ljudi.

## Također pogledajte 
* Znak ljepote
* Madež
* Mendelovska genetika egzofenotipa čovjeka
* Melanin

## Reference 
## Vanjski linkovi 
* MedicineNet.com: Freckles

Kategorija:Bioantropologija
Kategorija:Pigment kože
Kategorija:Koža
Kategorija:Melanocitni nevusi i novotvorine